นิทานสีขาว ชุดนิทานพัฒนาชีวิต เล่ม 1
ท่ามกลางสังคมอันหลากสีที่มีการปะปนคลุกเคล้ากันของสีที่สดใสแห่ง ภาพมายาทางวัตถุ และสีที่หม่นหมองแห่ง ความทุกข์ทั้งปวงยังคงมี สีขาว เกิดขึ้นในสังคม อันเป็นสีแห่งคุณงามความดี ความพอดีพอเหมาะในทุกสรรพสิ่ง ดั่งที่ได้ปรากฏชัดเจนอยู่ในนิทานร่วมสมัยเล่มนี้ นิทานสีขาวชุดนิทานพัฒนาชีวิต เล่ม 1 นี้เป็นผลงานใหม่ล่าสุดที่เกิดขึ้นด้วยแรงบันดาลใจที่ได้รับจากผู้อ่านจำนวน มาก ซึ่งได้สอบถามถึงโอกาสในการจัดทำนิทานเรื่องใหม่ นอกเหนือจากชุดนิทาน 4 เล่มที่ได้วางจำหน่ายแล้ว โดยหนังสือชุดใหม่นี้ พวกเรายังคงรักษาอรรถรสของการเป็น นิทานปลูกฝังคุณธรรม ของ ดร.อาจอง ชุมสาย ณ อยุธยาไว้อย่างครบถ้วน ซึ่งมาพร้อมด้วยบทสรุปท้ายเรื่องอันทรงคุณค่า และเติมแต่งด้วยภาพประกอบนิทานจากฝีมือของนักวาดภาพมือรางวัล ซึ่งหวังเป็นอย่างยิ่งว่าหนังสือ นิทานสีขาว ชุดใหม่นี้ จะสามารถสืบสานเจตนารมณ์ของ ดร.อาจอง ชุมสาย ณ อยุธยาในการมีส่วนร่วมสร้าง สังคมสีขาว ให้เกิดขึ้นได้ในสังคมไทยต่อไป...ตราบนานเท่านาน
อาจอง ชุมสาย ณ อยุธยา